Manimenos, s'han publicau a-saber-los libros y treballos literarios y sobre a luenga cornuallesa, con o creiximiento d'a chent que estudea o luengache. Tamién s'ha abanzau en atras arias como a musica, o cine independient y libros ta ninons. Tamién, un numero chicot de mocetz en Cornualla s'han educau como bilingües, y a luenga s'amuestra en muitas escuelas. O cornuallés obtenió reconoiximiento oficial en 2002, baixo a Carta Europea d'as Luengas Rechionals u Minoritarias, y en 2008 una Forma Escrita Estándard estió alcordada, mirando d'unificar as ortografía, y dar un paso entadebán en a recuperación d'a luenga.